b'\n_START_ARTICLE_\nRed Velvet\n_START_SECTION_\nHistoria\n_START_PARAGRAPH_\nRed Velvet julkaisi ensimm\xc3\xa4isen singlens\xc3\xa4 "Happiness" elokuussa 2014. Kappaleen alkuper\xc3\xa4inen musiikkivideo poistettiin YouTubesta pian sen julkaisemisen j\xc3\xa4lkeen ongelmallisten kuvien takia ja korvattiin muokatulla versiolla. Red Velvet julkaisi toisen singlens\xc3\xa4 "Be Natural" ja sen musiikkivideon lokakuussa 2014. Kappale on SM Entertainmentin ensimm\xc3\xa4isen tytt\xc3\xb6yhtyeen S.E.S:in samannimisen kappaleen uudistettu versio._NEWLINE_Red Velvetiin lis\xc3\xa4ttiin uusi j\xc3\xa4sen, Yeri, joka oli mukana yhtyeen uudella musiikkivideolla "Automatic". Yhtye julkaisi ensimm\xc3\xa4isen minialbuminsa Ice Cream Cake ja samannimisen kappaleen musiikkivideon maaliskuussa 2015. Red Velvet esiintyi ensimm\xc3\xa4isen kerran Yhdysvalloissa vuosittaisessa KCON-tapahtumassa Los Angelesissa, Kaliforniassa. Red Velvet julkaisi ensimm\xc3\xa4isen studioalbuminsa The Red ja sen p\xc3\xa4\xc3\xa4singlen "Dumb Dumb" syyskuussa 2015. Yhtye oli mukana SM Entertainmentin talviteemaisessa albumiprojektissa Winter Garden, julkaisten singlen "Wish Tree" joulukuussa 2015.'